گەمارۆدانی ئاکرێ

گەمارۆدانی ئاکرێ ئاماژەیە بۆ گەمارۆدانی شاری ئاکرێ لەلایەن ھێزەکانی میرنشینی سۆران بە سەرکردایەتیی میر محەممەد پاشای ڕەواندز لە ساڵی ١٨٣٣. ھێرشەکەی سۆران بۆ سەر ئاکرێ دەچێتە چوارچێوەی ھەوڵەکانی میر محەممەد پاشای ڕەواندز بۆ یەکخستنی خاکی کوردستان و پێکھێنانی کوردستانێکی سەربەخۆ لەو کاتەی کە ھێرشی ھێنایە سەر میرنشینی بادینانی دراوسێی.

ھێزەکانی میرنشینی سۆران بە سەرکردایەتیی میر محەممەد گەمارۆی شارەکەیان دا و دوای ماوەیەکی کورت شارەکەی گرت و ھێزەکانی بادینان کە ئیسماعیل پاشای بادینان سەرکردایەتیی دەکردن تێکشکان و ئیسماعیل پاشای حاکمی شارەکەش ھەڵھات لە شارەکە.

 دەرئەنجام 
ھێزەکانی سۆران ئاکرێیان گرت و لە دوای ئاکرێش پێشڕەوییان کرد بۆ دەڤەری زێبار و دواتر بۆ شاری ئامێدی، کە لەوێدا گەمارۆی ئامێدییان دا و شارەکەیان گرتەوە.

 سەرچاوەکان 

 تاریخی کورد و کوردستان، محەممەد ئەمین زەکی بەگ، بەرگی (١)، تەشەبووسی محەممەد پاشای ڕەواندزی.
 تاریخی کورد و کوردستان، محەممەد ئەمین زەکی بەگ، بەرگی (٢)، حکوومەتی پاشا کۆرە.

پۆل:شەڕەکان
پۆل:گەمارۆدانەکان
پۆل:شەڕەکان بە بەشداریی میرنشینی سۆران
پۆل:شەڕەکان بە بەشداریی میرنشینی بادینان
پۆل:میرنشینی بادینان
پۆل:ئاکرێ
پۆل:دەیەی ١٨٣٠
پۆل:١٨٣٣